Държавен вестник, бр. 14, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  14
ПО ПРИОРИТЕТ V – РАЗВИТИЕ НА 
МЛАДЕЖКОТО ДОБРОВОЛЧЕСТВО:
В сравнение с други държави (в ЕС и 
извън него) младите хора, които полагат 
доброволен труд, у нас са малко. Причини-
те за недостатъчното разпространение на 
доброволчеството у нас могат да бъдат тър-
сени на различни места и са обусловени от 
редица фактори – възпитание в семейството, 
липса на традиции, недостатъчен ресурс за 
финансиране на инициативи, липса на дос-
татъчна мотивация, социално-икономическо 
положение и материален статус на младите 
хора, недостатъчна информация за работата 
на неправителствените организации, липса 
на нормативна база и др.
Ключов въпрос по темата за развитие на 
доброволчеството, освен декларативните от-
говори за отношението към доброволчество-
то, е участието на младежите в дейности с 
благотворителна цел. Данните показват, че 
близо 47 % от младите хора са участвали 
с финансови дарения, включително sмs-и 
(при 3,93 % за 2011 г.). Данните показват, 
че даренията чрез sмs-и в голяма степен са 
основно средство за дарения и при млади-
те хора. Така може да се направи изводът, 
че основната призма на доброволчество в 
България сред младите хора е свързано с 
дарение на парични средства и в много по-
ниска степен – с друг вид дейност. 25 % са 
дарявали вещи или дрехи, като се забелязва, 
че жените са по-склони да даряват дрехи и 
вещи от мъжете – 31 % на 18 %. Едва 15 % 
са участвали в доброволческа акция чрез 
труд. Сходни данни се регистрират и при 
предишни изследвания.
Висок е делът на младите хора, които не са 
участвали в благотворителни акции – 38 %. 
Това са в най-голям дял младите във въз-
растовата категория 15 – 29 г. и младежи, 
живеещи в селата.
38 % от младите хора посочват, че са 
участвали в доброволческа дейност в Бъл-
гария в последните три години. Отново с 
увеличаването на възрастта се увеличава 
делът на участващите в такъв тип дейност. 
Видно е, че по-високата степен на образова-
ние създава друг тип социална отговорност 
и данните в много голяма част от въпросите 
показват именно това. 60 % от младежите 
не са участвали. Само 2 % от младежите са 
участвали в доброволческа дейност в чужбина.
Най-голям дял от младите хора биха се 
включили в доброволчески акции, насочени 
към социални дейности, при които се кон-
тактува с хора/деца в нужда. На второ място 
се подреждат дейности, свързани със защита 
на околната среда, а на трето – свързани с 
бедствия и аварии.
Данните еднозначно показват, че сред 
младежите има две групи хора: такива, които 
биха се включили ad hoc при необходимост в 
някаква доброволческа дейност, и младежи, 
които въз основа на областите на интереси 
трайно могат да бъдат ангажирани с добро-
волческа дейност.
В сравнение с данните от Годишния док­
лад за младежта за периода 2010 – 2012 г. 
положителната нагласа на младите хора в 
България към доброволчеството се запазва 
и в края на периода.
Ясно се очертава необходимостта от систе-
матично и регулярно събиране на информация 
и проследяване на данните за младежкото 
доброволчество в страната от гледна точка 
на брой доброволци, видове доброволчески 
дейности и др.
ПО ПРИОРИТЕТ VI – ПОВИШАВАНЕ 
НА ГРАЖДАНСКАТА АКТИВНОСТ:
Данните за гражданската активност на 
младите хора в страната отчитат различни-
те форми на участие в обществения живот. 
Според европейското изследване, проведено 
през 2019 г.13 сред 10 786 млади европейци, 
включително български младежи, четири от 
всеки десет (41 %) са участвали в студент-
ски или младежки организации. Данните за 
българските младежи сочат, че 39 % от тях 
са участвали в студентски или младежки 
организации. С около 10 % (28 %) по-нисък 
е този дял на младите хора през 2010 г.
Като форма на участие 46 % от младите 
българи (38 % за ЕС) предпочитат публи-
куването на мнения по актуални въпроси 
в социалните мрежи, а 29 % (38 % за ЕС) 
участват в кампании, стачки или улични 
протести. 63 % от българските младежи (65 % 
за ЕС) се информират за актуални въпроси 
от социалните мрежи.
Анализът на мненията на младите евро-
пейци от проучването на Флаш Евробароме-
тър „Изследване на Европейския парламент 
за младежта“14, проведено през месец юни 
2021 г., в което са участвали 513 млади хора 
от България (18 156 от ЕС), ни дава обратна 
връзка за вижданията на младежката общност, 
според която приоритетно внимание следва 
да се обърне на три основни проблема:
· Справяне с бедността и неравенство-
то – според 50 % от анкетираните от 
България (при 43 % за ЕС);
· Справяне с финансовата/политическата 
корупция – според 46 % от анкетираните 
български младежи (при 27 % за ЕС);
· Подобряване на здравето и благосъсто-
янието на населението – според 46 % 
от участниците от България (при 34 % 
за ЕС).
13 European Commission (2019) Flash Eurobarometer 478, 
https://www.kantarpublic.com/download/documents/155/
Flash+Eurobarometer+-+Views+of+young+people.pdf.
14 report.pdf (europa.eu).